2. Civilek legyilkolásának általánossá válása Szomáliában (szavazás) 
A 8. bekezdésről szóló szavazás előtt:
Marios Matsakis
Elnök úr, annak érdekében, hogy elkerüljünk minden félreértést a Szomália partjainál a kalózok fogságába esett hajókkal kapcsolatban, javaslom, hogy illesszük be a "különösen azok” szavakat a "hajók” után a 8. bekezdésben. Ha jól tudom, ez egyeztetésre került a PPE-DE és a PSE képviselőcsoporttal.
Manuel Medina Ortega
(ES) Elnök úr, a szocialista képviselőcsoport megosztott szavazást javasolt a 8. bekezdésről, azzal a szándékkal, hogy ellene szavaz a második részének, mivel korlátozónak tartjuk az utolsó kifejezést, ami a "humanitárius hajókra” utal. A Matsakis úr által benyújtott módosítás azt jelenti, hogy nincs szükség részenként történő szavazásra, és így az egész szövegről szavazhatunk. Ezért azt javaslom, hogy fogadjuk el a szóbeli módosítást, és ne tartsunk részenként történő szavazást a 8. bekezdésről.
(A szóbeli módosítást elfogadják.)
